TERCERA-PART-ANNA-KARENINA	Veselovsky cantaue alègraments; racondaue eth sòn sojorn damb es campanhards que l'auien aufrit vodka e de contunh l'implorauen “ que non s'ofensèsse”; era meuca qu'auec en voler cuélher auerassi; era sua parlòta picaresca damb era gojata dera propietat vesia e era senténcia de un aute campanhard, que li demanèc s'ère maridat e, en responer-li que non, li didec: “donques mès que guardar as hemnes des auti, te calerie hèr-te'n a vier ua entà tu”.